钦定古今图书集成/明伦汇编/氏族典/第384卷 > 李礼成
## 钦定古今图书集成/明伦汇编/氏族典/第384卷 > 李礼成

按《隋书李礼成传》，“礼成字孝谐，陇西狄道人，凉王暠
之六世孙。祖延实，魏司徒。父彧，侍中。礼成与姑之子
荥阳郑颢，随魏武帝入关。大统中，释褐著作郎，迁太
子洗马。周受禅，拜平东将军、散骑常侍。后以军功，拜
车骑大将军、仪同三司。伐齐之役，从帝围晋阳，加开
府，拜北徐州刺史。未几，征为民部中大夫。礼成妻窦”
氏早没，知高祖有非常之表，遂聘高祖妺为继室，情
契甚欢。高祖为丞相，进位上大将军，委以心膂。及受
禅，进封绛郡公，出拜襄州总管。时突厥屡为寇患，缘
边要害，多委重臣，由是拜宁州刺史。岁馀，以疾征还，
终于家。其子世师，官至度支郎中。